**2019-10-29 Ontologiakehittäjien yhteistyöryhmän kokous
Kokousmuistio**

Paikalla: Johanna Eerola, Maria Forsén, Leena-Sisko Granholm, Pekka Kauranen, Suvi Kettula, Kai Koistinen, Päivi Kouki, Outi Maisalmi, Marjut Puominen, Katri Seppälä

Finto: Mika Ahonen, Mirja Anttila, Alex Kourijoki, Mikko Lappalainen, Tuomas Palonen, Jarmo Saarikko, Joeli Takala

**1)** [**KOKOn päivityksen toimintaperiaatteet (KOKOaja)**](https://www.kiwi.fi/download/attachments/139985529/kokoaja-esitys.pdf?version=1&modificationDate=1572959524049&api=v2) **/ Joeli Takala**

* Miten KOKOn käsitteen tiedot esitetään jos muodostamiseen käytetyn YSO-käsitteen ja jonkun erikoisontologian käsitteen yläkäsitehierarkia eroaa toisistaan?
	+ Tässä tapauksessa KOKO näyttää tarkemman yläkäsiterakenteen.
* Erikoisontologioista ja YSOsta poistuu jatkuvasti käsitteitä. Miten KOKO näyttää tämän muutoksen jos se kootaan joka kerta tyhjästä?
	+ KOKO säilyttää tiedon vanhoista ureistaan ja etsii niille korvaavuussuhteen, sekä tallettaa tiedot kaikista tälä tavoin korvatuista ureistaan. Näin jokaiselle KOKOn käsitteelle jonka muodostamisperusteena on pelkästään ollut jokin jo käytöstä poistunut käsite, tulee löytyä uudempi KOKOn käsiteuri. Jos näin ei käy, kyseessä on virhetilanne josta KOKOn ylläpitäjä saa tiedon.
* Mihin YSOn versioon erikoisontologiat tulisi sitoa? Jos jokainen erikoisontologia sidotaan julkaisuhetkensä tuoreimpaan saatavilla olevaan YSOn, KOKO ei voi koskaan olla täysin ajan tasalla.
	+ KOKO kootaan siten että se rakennetaan julkaisuhetkensä tuoreimpaan YSOon. Näin uuden YSOn käsitteet on aina KOKOssa julkaisuhetkellä mukana. Harvemmin päivittyvät erikoisontologiat olisi hyvä liittää johonkin YSOn jäädytettyyn versioon, jotta muutos erikoisontologioiden YSO-versioiden ja KOKOn julkaisuhetken tuoreimman YSOn välillä olisi tiedossa. Jos erikoisontologia päivittyy paljon useammin kuin jäädytetty YSO, on perusteltua liittää se julkaisuhetkensä tuoreimpaan YSOon. Jos tämä tilanne vaikuttaa haastavalta, vaihtoehtona voidaan myös pohtia jäädytettyjen YSO-versioiden julkaisutahdin tihentämistä. Keskustelun pohjalta päädyttiin siihen, että KOKO voidaan julkaista aina neljännesvuosittain. Ensimmäinen näistä ajoittui 1.11.2019, jolloin julkaisuajankohdat olisivat helmikuussa, toukokuussa, elokuussa ja marraskuussa. Tarvittaessa KOKOsta julkaistaan tuore versio myös näiden päivien välillä, silloin kun erikoisontologian kehittäjällä on tarve saada tuoreimmat käsitemuutokset näkymään KOKOssa mahdollisimman pian.

**2) KOKOn päivityksen tuottamat erikoisontologioiden virheraportit / Joeli Takala**

Virheraportteja pidettiin tärkeinä KOKOn laadun parantamiseksi.

**3)** [**YSOn paikka-hierarkia**](https://www.kiwi.fi/download/attachments/139985529/YSOn%20paikka-hierarkia%20revisited%2029.10.2019.pptx?version=1&modificationDate=1572855226769&api=v2) **/ Tuomas Palonen**

Testattiin paikkakäsitteiden jakamista ehdotetun uuden mallin mukaisesti, sekä toisaalta kahteen ryhmään sen mukaan, kuvaako käsite vain fyysistä paikkaa vai myös jonkinlaista toiminnallista kokonaisuutta. Tehtäviä pidettiin yleisesti hankalina, koska käsitteiden sijoittelua voi miettiä useasta näkökulmasta. Yksi neljästä ryhmästä piti helpompana sijoittaa käsitteet uuden mallin mukaisiin ryhmiin, muiden mielestä jakaminen kahteen kategoriaan oli yksinkertaisempaa. Erityisesti jakoa alueisiin ja fyysisiin kokonaisuuksiin kommentoitiin hankalaksi. Toivottiin myös, että ryhmät määriteltäisiin ensin.

Todettiin myös, että eri toimijoilla on erilaisia tarpeita, esim. museon näkökulmasta suo on ensisijaisesti paikka, josta voi löytyä esineitä, kun taas biologin näkökulmasta se määrittyisi todennäköisemmin ekosysteeminä.

Päätettiin poistaa jako ihmisen määrittämiin ja luonnon muodostamiin paikkoihin, alueisiin ja vyöhykkeisiin. Muilta osin ehdotusta ei nykyisessä muodossa hyväksytty, joten sen työstämistä jatketaan seuraavassa kokouksessa saadun palautteen pohjalta. Jos päädytään säilyttämään paikka-hierarkia, on ratkaistava mitä tehdään itse paikka-käsitteelle, ja millä perusteella jokin käsite määritellään ensisijaisesti paikkana (suhteessa muualle ontologiaan sijoittuviin organisaatio, objekti ja järjestelmä -käsitteisiin).